“Wittes moet taxi’s gebruik,” sê Lamola“Suid-Afrika sal slegs ‘n reënboognasie wees wanneer wit mense ook in rye staan vir taxi’s en van staatshospitale gebruik maak,” het Ronald Lamola, adjunkpresident van die ANC-jeugliga Dinsdag gesê. Lamola het studente by die Tshwane Universiteit van Tegnologie op die Soshanguve-kampus in Pretoria toegespreek, berig EWN. Lamola sê slegs ‘n drastiese verandering sal van Suid-Afrika ‘n “ware reënboognasie” maak. “Ons moet ‘n reënboognasie by die taxi-parkeerareas in Soshanguve sien, ons moet nie wag om Loftus toe te gaan om dit te sien nie. Dit moet in staatshospitale sigbaar wees,” het hy gesê. Lamola het ook gesê die ekonomie sal nie verander alvorens daar grondonteiening sonder vergoeding plaasvind nie.